TV2 Nord er med hele dagen, og vores reporter Christina Schmidth stod klar på kajen på Frederikshavn Havn for at tage imod Kronprinsen. Her mødte hun blandt andre Bodil Olson, som har boet i byen det meste af sit liv. -Det er meget flot, at Kronprinsen kommer, fortæller Bodil Olson. Og hun sender samtidig også roser til byens borgmester Birgit Hansen. - Hun gør det godt, fastslår Bodil Olson, som har taget sit barnebarn med på havnen. - Det er dejligt, at Kronprinsen vil komme, lyder det fra  Pernille Lund Madsen, der til dagligt bor i Aarhus, men i dagens anledning var taget hjem til Frederikshavn for sammen med sin mormor at fejre byens jubilæum.

Opsummering:
Kronprins Frederik har indtaget Frederikshavn. Der er sendt 200 balloner i luften, og kronprinsen har hejst et særligt flag på havnen i anledning af byens 200 års dag.